Maren Lundby

Maren Olstad Lundby (født 1994) er en norsk tidligere skihopper som representerte Kolbu KK. Hun debuterte i Kontinentalcupen 12. august 2007, og tok sin første verdenscupseier 10. desember 2016 i Nizjnij Tagil. Hun er olympisk mester etter å ha vunnet i normalbakken i vinter-OL 2018 i Pyeongchang. Lundby vant gull i stor bakke første gang dette ble arrangert for kvinner under ski-VM i Oberstdorf i 2021.

Hun vant verdenscupen sammenlagt tre ganger; 2017/18, 2018/19 og 2019/20.

Hun vokste opp på Heksumhøgda, Bøverbru, og var elev ved NTG Lillehammer.

 Karriere 
Lundby deltok i junior-VM i 2008 og 2009, der hun kom på henholdsvis 30. og 34. plass.

Hun gjorde seg bemerket da hun tok bronse i norgesmesterskapet på ski 2009, bak Anette Sagen og Line Jahr. Etter bronsen ble hun også tatt ut til Norges tropp i verdensmesterskapet i Liberec, der skihopping for damer stod på programmet for første gang.VG.no - 14-åring får VM-plass etter NM-bronse Hun hoppet først av alle, ble historisk, og endte på 22. plass med hopp på 73,5m og 59,5m. 

6. september 2010 var hun første hopper da den nye Midtstubakken i Oslo ble åpnet. Hun hoppet 87 meter.VG.no - Maren (15) fryktet ikke nytt Romøren-stunt I VM på ski 2011 i Holmenkollen kom hun på 11. plass i normalbakke, som nest beste norske jente. Daniela Iraschko vant dette rennet, foran Elena Runggaldier og Coline Mattel. Lundby tok sin første seier i verdenscupen da hun vant i Tramplin Aist i Nizjnij Tagil i Russland 10. desember 2016, og tok sin andre verdenscupseier i Miyanomori-bakken i Sapporo 15. februar 2017.

I vinter-OL 2018 i Pyeongchang ble hun olympisk mester i normalbakkerennet, foran tyske Katharina Althaus og japanske Sara Takanashi. Etter verdenscuprennene i rumenske Râșnov 3. og 4. mars 2018 sikret hun seg sammenlagtseier i verdenscupen 2017/18, selv om det da gjensto tre renn av sesongen. I VM 2019 i Seefeld tok Lundby gull individuelt, og hun var ankerkvinne på det norske laget som tok bronse i lagkonkurransen, sammen med Ingebjørg Saglien Bråten, Anna Odine Strøm og Silje Opseth. Hun hoppet også på det norske laget som tok bronse i mikslag, sammen med Anna Odine Strøm, Robert Johansson og Andreas Stjernen. I oppkjøringen til turneringen dukket Lundby også opp i musikkvideoen The Ski Jumping Queen.

Hun vant den første utgaven av kvinnenes Raw Air i mars 2019, etter å ha vunnet rennene på Lillehammer og i Trondheim. Med seieren i 2020 er hun også den eneste kvinnen som har vunnet Raw Air to ganger.

Under VM 2021 i Oberstdorf vant hun gull i stor bakke første gang dette ble arrangert for kvinner. Hun tok sølv i normalbakkerennet, sølv i blandet lagkonkurranse og bronse i lagkonkurransen for kvinner, og tok dermed medalje i alle øvelsene hun deltok i. Hun kom til mesterskapet uten en individuell pallplass i verdenscupen denne sesongen.

Etter suksessen i VM slet hun med vektproblemer og droppet 2021/22-sesongen, inkludert Vinter-OL 2022 for å komme ned i konkurransevekt på en sunn og forsvarlig måte. Hun ble hyllet for denne åpenheten både i hoppmiljøet og idrettsmiljøet for øvrig, og i en rekke medier, og mottok også flere priser for sin åpenhet om vektproblemer og kroppspress, samt hennes kamp for likebehandling av kjønn i hoppbakken. Hun var også ekspertkommentator hos Viaplay for 2021/22-sesongen.

Hun gjorde comeback for 2022/23-sesongen, og endte på en 16. og 24. plass i verdenscupåpningen i polske Wisła, som var hennes første verdenscuprenn etter comebacket. Under Ski-VM 2023 i slovenske Planica hoppet hun på det norske laget som tok bronse i lagkonkurransen, sammen med Eirin Maria Kvandal, Thea Minyan Bjørseth og Anna Odine Strøm. Lundby tok også sølv i storbakkerennet, kun slått av canadiske Alexandria Loutitt. Lundbys beste verdenscup-resultat i comebacksesongen ble en sjetteplass fra verdenscupavslutningen i Lahtis 24. mars 2023. Lundby har en personlig rekord på 216,5 meter fra Vikersundbakken, satt under Raw Air den 19. mars 2023. 

Hun la opp i desember 2023. Bortsett fra Sara Takanashi, er Lundby den mest suksessrike kvinnelige skihopperen i historien og Norges mest suksessrike skihopper på tvers av alle kjønn.

 Etter skihoppkarrieren 
Etter karrieren ble Lundby ekspert fra NRK. I 2025 kritiserte hun igjen presset i skihopping om å ha lav kroppsvekt.

 Meritter 
Resultater og statistikk hentet fra firstskisport.com.
 Olympiske leker 
LekerNormalbakke  Sotsji 20148.-plass  Pyeongchang 2018Gull

 Verdensmesterskap 
MesterskapNormalbakkeStor bakkeLag Mikslag  Liberec 200922.-plass align=center  align=center  align=center   Oslo 201111.-plass align=center  align=center  align=center   Val di Fiemme 201325.-plass align=center  align=center 4.-plass  Falun 201515.-plass align=center  align=center Sølv  Lahtis 20174.-plass align=center  align=center 5.-plass  Seefeld 2019Gull align=center BronseBronse  Oberstdorf 2021SølvGullBronseSølv  Planica 20237.-plassSølvBronse—

 Verdenscupen 
 Individuelle pallplasseringer 
 62 pallplasseringer, 30 seire

 Sesong Dato Sted Øvelse Plass2013/141. mars 2014  Râșnov  HS100  2.2014/157. februar 2015  Râșnov  HS100  3.2015/164. desember 2015  Lillehammer  HS100  3.31. januar 2016  Oberstdorf  HS106  3.4. februar 2016  Oslo  HS134  2.6. februar 2016  Hinzenbach  HS94  3.2016/1710. desember 2016  Nizjnij Tagil  HS100 1.14. januar 2017  Sapporo  HS100  2.15. januar 2017  Sapporo  HS100 1.21. januar 2017  Zaō  HS103  3.28. januar 2017  Râșnov  HS100 1.29. januar 2017  Râșnov  HS100  2.5. februar 2017  Hinzenbach  HS94  3.11. februar 2017  Ljubno  HS95 1.16. februar 2017  Pyeongchang  HS109  3.2017/181. desember 2017  Lillehammer  HS100 1.2. desember 2017  Lillehammer  HS100  2.3. desember 2017  Lillehammer  HS138  2.17. desember 2017  Hinterzarten  HS108 1.13. januar 2018  Sapporo  HS100 1.14. januar 2018  Sapporo  HS100 1.19. januar 2018  Zaō  HS102 1.20. januar 2018  Zaō  HS102 1.27. januar 2018 Ljubno  HS941.28. januar 2018 Ljubno  HS94 2.3. mars 2018  Râșnov  HS972.4. mars 2018  Râșnov  HS971.11. mars 2018 Oslo HS1341.24. mars 2018  Oberstdorf HS1063.25. mars 2018  Oberstdorf HS1063.2018/1930. november 2018 LillehammerHS1002.1. desember 2018 LillehammerHS1002.16. desember 2018 Prémanon, JuraHS1022.12. januar 2019 Prémanon, JuraHS1373.13. januar 2019 SapporoHS1371.20. januar 2019 ZaōHS1021.26. januar 2019 RâșnovHS971.27. januar 2019 RâșnovHS971.2. februar 2019 HinzenbachHS971.3. februar 2019 HinzenbachHS971.8. februar 2019 LjubnoHS941.10. februar 2019 LjubnoHS942.16. februar 2019 OberstdorfHS1371.17. februar 2019 OberstdorfHS1371.12. mars 2019 LillehammerHS1401.14. mars 2019 TrondheimHS1401.16. mars 2019 Nizjnij TagilHS1002. 17. mars 2019 Nizjnij TagilHS1002.24. mars 2019 TsjajkovskijHS1401.2019/20 7. desember 2019 LillehammerHS1401.8. desember 2019 LillehammerHS1401.11. januar 2020 SapporoHS1372.12. januar 2020 SapporoHS1372.19. januar 2020 ZaōHS1023.26. januar 2020  RâșnovHS971.1. februar 2020 OberstdorfHS1372.2. februar 2020 OberstdorfHS1372.8. februar 2020 HinzenbachHS902.23. februar 2020  LjubnoHS941.11. mars 2020  LillehammerHS1401.

 Verdenscupen sammenlagt 
 Sesong  Plassering  Poeng 2011/12  26.  103 2012/13  23.  133 2013/14  7.  487 2014/15  14.  289 2015/16  6.  586 2016/17  3.   2017/18  1.   2018/19  1.   2019/20  1.   2020/21  8.  338 2021/22  –  – 2022/23  20.  264

 Priser og utmerkelser 
 2018: Fearnleys olympiske ærespris
 2020: «Årets forbilde» på Idrettsgallaen 2020
 2021: Holmenkollmedaljen På grunn av koronapandemien var det ikke tradisjonell Kollenhelg, og tildelingen ble gjort via videolink fra NRKs Vinterstudio 14. mars.
 2021: Kulturprisen i Østre Toten
 2022: «Årets navn» på Idrettsgallaen 2022 
 2022: Fredrikkeprisen fra Norske Kvinners Sanitetsforening
 2022: «Årets navn» på Gjøvikgallaen
 2022: Årets Peer Gynt
 2022: LOs likestillingspris, som en av tre mottakere
 2022: Gina Krog-prisen fra Norsk Kvinnesaksforening, sammen med Anette Sagen

Referanser

 Eksterne lenker 





Kategori:Personer fra Vestre Toten kommune
Kategori:Norske skihoppere
Kategori:Olympiske mestere for Norge
Kategori:Verdensmestere i skihopping
Kategori:Norgesmestere i skihopp
Kategori:Vinnere av Holmenkollmedaljen
Kategori:Deltakere for Norge under Ski-VM 2009
Kategori:Deltakere for Norge under Ski-VM 2011
Kategori:Deltakere for Norge under Ski-VM 2013
Kategori:Deltakere for Norge under Vinter-OL 2014
Kategori:Skihoppere under Vinter-OL 2014
Kategori:Deltakere for Norge under Ski-VM 2015
Kategori:Deltakere for Norge under Ski-VM 2017
Kategori:Deltakere for Norge under Vinter-OL 2018
Kategori:Skihoppere under Vinter-OL 2018
Kategori:Medaljevinnere under Vinter-OL 2018
Kategori:Deltakere for Norge under Ski-VM 2019
Kategori:Deltakere for Norge under Ski-VM 2021
Kategori:Skal vi danse-deltakere
Kategori:Deltakere for Norge under Ski-VM 2023
Kategori:Ekspertkommentatorer (sport)